આ અંગે રાજકોટના બેંકકર્મી ભાવેશ આચાર્ય કહે છે, “સ્વાઈપ મશીનથી પેમેન્ટ કરવું એકદમ સરળ અને વિશ્વસનીય છે. નાણાં ચૂકવતી વેળાએ કદાચ સર્વર ડાઉન હોય તો પણ તમારા ખાતામાંથી નાણાંં ઉપડતાં નથી. ક્યારેક આવું બને તો ર૪ કલાકમાં તે તમારા ખાતામાં જમા થઈ જાય છે. જ્યારે મોબાઈલ એપ.થી ડિજિટલ પેમેન્ટમાં સર્વર ડાઉન હોય ત્યારે નાણાં ખાતામાંથી કપાઈ પણ જાય છે, પરંતુ ડિજિટલ વૉલેટમાં જમા થતા નથી. આવી ફરિયાદ બેંકમાં કરીએ તો તેઓ ડિજિટલ વૉલેટ કંપનીમાં ફરિયાદ કરવાનું કહે છે અને ડિજિટલ વૉલેટ કંપની બેન્કમાં ફરિયાદ કરવાનું કહે છે. આમ, એકબીજા પર દોષનો ટોપલો ઢોળે છે. આવી સ્થિતિમાં લોકો ઈ-પેમેન્ટ પરથી ભરોસો કરવાનુંં માંંડી વાળે છે. આ કારણે જ સ્વાઈપ મશીનની માગ વધી છે પરંતુ હકીકત એ છે કે ઉપરથી જ સ્વાઈપ મશીનની શોર્ટેજ છે. રાજકોટમાં એક મહિના સુધીનું વેઈટિંગ છે. નોટબંધી પછી અત્યાર સુધીમાં પાંચથી ૬ હજાર સ્વાઈપ મશીન રાજકોટમાં અપાયાં છે.”